VNIVERSIS præsentes litteras, seu electionis processum inspecturis, Guillelmus Prior Monasterij Clun. ad Romanam Ecclesiam nullo medio pertinētis, Ordinis S. Benedicti, totiusque eiusdem loci Cōuentus, salutem in Domino sempiternam. Nouerint vniuersi, quod anno Domini MCCCVIII. die Martis post festum beatorum Apostolorum Simonis  Iudæ, quæ fuit vicesima nona die Octobris, bonæ memoriæ reuerēdo in Christo Pae tre domino BERTRANDO quondam Abbate nostro Clun. viam vniuersæ carnis ingresso, sequenti die Mercurij, in nostro Monasterio Clun. corpore eius honeste tradito Ecclesiasticæ sepulturæ, Nos frater Guillelmus de Lugniaco Prior dicti Monasterij, totiusque eiusdem loci Conuentus, tabula pulsata ad Capitulum congregandum ipsa die in Capitulo nos ipsos recepimus, iuxta laudabilem consuetudinem nostri Monasterij, certam  approbatam a nobis  prędecessoribus nostris, semper inuiolabiter  hactenus obseruatam, de futuri Abbatis electione, seu Pastoris, insimul, prout moris est, tractaturi congregati. Et primo, proposito, ac deuote exposito verbo Dei, Spiritus sancti gratia inuocata, præsentibus omnibus qui secundum consuetudinem voluerunt, debuerunt,  potuerunt commode interesse. Ego præfatus Prior de consensu totius Conuentus monui in virtute sanctæ obedientiæ,  ex parte Dei, vt si qui essent excommunicati, suspēsi, interdicti, aut laici, vel qui in electione nostra vocem de iure, aut cōsuetudine non haberent, quod exirent de nostro Capitulo, nos alios libere eligere permittentes,  protestor nomine quo supra, quod non est intentionis nostræ ipsos in electione admittere veluti ius habentes, immo non intendimus inniti vocibus eorumdem,  volumus quod voces talium nulli præstent patrocinium, aut alicui faciant nocumentum:  quod pro non receptis,  pro non habitis penitus habeantur. Quibus peractis præfatus Prior petiit a Conuentu, si in negotio electionis vellent procedere per viam commissi, vel compromissi secundum piam consuetudinem ipsius Monasterij in electionibus suis hactenus obseruatam. Qui vna voce cōcorditer responderunt, quod seruata inuiolabiter consuetudine volebant procedere in hoc nullo penitus discordāte. Tunc Prior facto prius sibi signaculo sanctæ Crucis, In nomine summæ  indiuiduæ Trinitatis, Patris,  Filij,  Spiritus sancti, Amen, prout moris est,  de consuetudine ac consensu totius Conuentus,  nomine eorumdem, tres viros religiosos  honestos nominauit, videlicet fratres, Ioannem Priorem claustralem dicti loci, Guidonem Eleemosynarium,  Richardum de Farcans, Monachos  professos dicti loci. Dantes idem Guillelmus Prior,  totus Conuentus, dictis tribus Commissariis plenam, generalem,  liberā potestatem ac mandatum speciale secum nominandi, seu eligendi, vice sua, Prior  Conuentus decem personas idoneas Monachos dicti Monasterij  Conuentus, quos magis vtiles crederent. Ad prouidendum vice  nomine totius Conuentus vna cum præfatis tribus superius nominatis dicto viduato Monasterio de Pastore. Qui tres potestatem a Priore  Conuentu sibi datam  commissam deuicti eorum instantia susceperunt,  in præsentia Prioris  Conuentus, pleno Capitulo, tactis corporaliter sacrosanctis Euangeliis iurauerunt, quod ipsi, quantum ad hoc, solum Deum habentes præ oculis, decem personas, vt dictum est, quas secundum eorum bonam  veram conscientiam credent vtiles, secum eligent,  etiam nominabunt, quæ scient  possint melius  vtilius vna cum ipsis prouidere de persona idonea nostro Monasterio sæpedicto. Et secedentes ad partem ipsi tres post longam morā, deliberationes  nominationes plurium personarum, prout nobis postea retulerunt, in decem nominandis concorditer  vnanimiter conuenerunt,  reuersi ad Capitulum in præsentia Prioris  totius Conuentus dictos decem propriis nominibus designauerunt: videlicet Prior claustralis de mandato  voluntate suorum duorum Collegarum,  sunt nomina quæ sequuntur. Fratres, Gaufridus Armarius,  socius in Ordine, Petrus de Caritate socius in Ordine, Stephanus Sacrista; Petrus subcamerarius, Garinus Archidiaconus, Hugo custos vini, Ioannes Pictantiarius, Simon de Marraneio, Iacobus Infirmarius,  Aegidius de Seduno. Quibus sic designatis,  propriis nominibus declaratis, placuit Priori, omnibus,  singulis de Conuentu, quod præfati tresdecim superius declarati, vt dictum est, plenam, generalem,  liberam potestatem ac mandatum speciale habeant, vice  nomine totius Conuentus eligendi, prouidendi Cluniac. Monasterio de Abbate. Ita tamen, vt postquā de persona concordes fuerint eligenda, vnus ipsorum de mandato aliorum vice sua  ipsorum ac totius Conuentus personam illam eligat in communi,  prouideat de eadem. Promittentes vniuersi  singuli, quod illū recipient in Abbatem, quem ipsi, vt præmissum est, duxerint eligendum. Qui omnes  singuli Commissarij, tactis sacrosanctis Euangeliis iurauerunt,  Prior dictos tredecim, per Patrem  Filium,  Spiritum sanctum  in animarum suarū periculum abiurauit, vt secundum Deum ac consciētiam suam iustam dirigerent vota sua,  quod illum eligerent, quem crederent ipsi Monasterio  Ordini vtiliorem,  magis idoneum reputarent. Qui sic iurati  abiurati secesserunt de Capitulo,  se in monasterio coram maiori Altari insimul congregarunt,  ibidem collatione habita seu tractatu plurium personarum: finaliter omnes diuina fauente gratia, conuenerunt in virum religiosum, prouidum,  honestum, fratrē HENRICVM de Francreriis, Monachum professum, sacris Ordinibus constitutum, literarum scientia, vita,  moribus merito commendandum, constitutum ætate legitima, de legitimo matrimonio procreatum, in spiritualibus  temporalibus plurimum circumspectum. Deinde ad Capitulum venientes propter hoc specialiter congregatū, præfatus Ioannes Prior Claustralis vice sua,  aliorū Collegarum suorum,  de mādato sibi facto specialiter ab eisdem, vice etiam totius Conuentus, prius præstito ab eo iuramento, quod illum solēniter in communi eligent, in quem omnes Commissarij, seu compromissarij consenserant  dixerant vota sua, elegit in.... solemniter in hunc modum. In nomine sanctæ  indiuiduæ Trinitatis, Patris,  Filij,  Spiritus sancti, Amen. Ego frater Ioannes Prior claustralis Cluniac. nomine meo, sociorum,  collegarum meorum, ac totius Conuentus, ex potestate mihi data, virum religiosum Fratrem Henricum de Francreriis Procuratorem Monasterij  Ordinis Clun. in Curia Romana, eligo in Abbatem sæpedicti Monasterij  Pastorem,  electionem de ipso factam solemniter publico in communi. Electione autem sic rite  legitime celebrata, eam omnes  singuli vnanimiter  concorditer approbarunt eūdo ad Ecclesiam,  Te Deum laudamus, vt moris est, altis vocibus decantando. Et præmissa omnia  singula vniuersis  præfato venerabili Fratri Henrico electo nostro, ac aliis, quorum interest, vel interesse poterit, in futurum per præsentes volumus fieri manifesta. In quorum omnium testimonium præsentes litteras, seu processum fieri fecimus,  nostrorum sigillorum appositione muniri. Datum  actum penultima die mensis Octobris, anno quo supra, in nostro Monasterio Cluniacensi.